અત્રે ઉલ્લેખનીય છે કે સોમવારે ઇટલીના મિલાન કોર્ટ ઓફ અપીલ્સે ઓગસ્ટા વેસ્ટલેંડ મુદ્દે કહ્યું કે 2013માં ભારત સરકારે કોર્ટને જરૂરી દસ્તાવેજો પુરા પાડ્યા છે જેથી ભ્રષ્ટાચારનો ભાંડાફોડ થઇ શકે. આ વીવીઆઇપી હેલિકોપ્ટર કરાર 2010માં થયો હતો. કોર્ટે કહ્યું કે આ ભ્રષ્ટાચાર થયો હતોઅ ને તેમાં વાયુસેનાના પ્રમુખ એસપી ત્યાગીને લાભ પહોંચાડવામાં આવ્યો હોવાના પુરતા પુરાવા છે જે પ્રાથમિક તબક્કે વિશ્વાસ અપાવે છે. કોર્ટના જણાવ્યા અનુસાર ડીલમાં એકથી દોઢ કરોડ ડોલરનું ગેરકાયદેસર ફંડ ભારતીય ઓફિસરો સુધી પહોંચાડ્યું. કોર્ટનો ચૂકાદો 225 પાનાનો છે. 17 પેજમાં ફક્ત પૂર્વ વાયુસેનાના પ્રમુખ ત્યાગીનો ઉલ્લેખ છે.